Szám:220-21/2013.

27. napirendi pont

**ELŐTEREJSZTÉS**

Zalaszentgrót Város Önkormányzat Képviselő-testületének

2013. december 19-i ülésére

**Tárgy**: Mezőgazdasági termények adományként történő kiosztása

**Tisztelt Képviselő-testület!**

Zalaszentgrót Város Önkormányzata a kistérségi startmunka mintaprogram keretében benyújtott pályázatai között szerepel a mezőgazdasági projekt. Az önkormányzat e pályázatban összesen 9 fő foglalkoztatását vállalta 2013. március 1. – 2014. február 28.-ig tartó időszakban. Vállalta továbbá, hogy közfoglalkoztatottakkal 1 ha önkormányzati tulajdonban lévő mezőgazdasági területen burgonyát, 4350 m2 területen pedig egyéb zöldségféléket (bab, cékla, hagyma) termeltet. A termények zöme értékesítésre került. A megmaradt 633 kg burgonya tárolása – minőség romlás nélkül – nem biztosított, ezért hasznosítását az alábbiak szerint javasoljuk: a megmaradt burgonya szociálisan rászorulók részére adományként kerüljön kiosztásra.

**Határozati javaslat:**

Zalaszentgrót Városi Önkormányzat Képviselő-testülete úgy dönt, hogy a 2013. évi startmunka mintaprogram keretében, a mezőgazdasági projektben megtermelt termények közül, az értékesítés során megmaradt 633kg burgonya szociális rászorulók részére adományként kerüljön kiosztásra.

A képviselő-testület felhatalmazza Baracskai József polgármestert az adomány kiosztásához szükséges intézkedések megtételére.

**Határidő:** 2013. december 31

**Felelős:** Baracskai József polgármester

Zalaszentgrót, 2013. december 11.

Baracskai József

polgármester

A határozati javaslat a törvényességi előírásoknak megfelel.

Dr. Simon Beáta

jegyző