Ügyiratszám: 220- 21/2013.

20. sz. napirend anyaga

**Előterjesztés**

**Zalaszentgrót Város Önkormányzat Képviselő-testületének**

**2013. december 19-i ülésére**

**Tárgy:** 2013. évi közbeszerzési terv módosítása

**Tisztelt Képviselő-testület!**

A közbeszerzésekről szóló 2011. évi CVIII. tv. 33 §. (1) bekezdés értelmében a helyi önkormányzatoknak, mint ajánlatkérőknek éves közbeszerzési tervet kell készítenie és a tervet 5 évig megőriznie. Hivatkozott törvény rendelkezik továbbá arról is, hogy az ajánlatkérő a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

Zalaszentgrót Város Önkormányzatának képviselő-testülete 2013. április 25-i ülésen döntött az 55/2013. (IV. 25.) számú határozatában az Államreform Operatív Program „Szervezetfejlesztés a konvergencia régiókban lévő önkormányzatok számára” című, ÁROP-1.A.5-2013 kódszámú konstrukcióra vonatkozó pályázat beadásról.

A testületi határozatnak megfelelően benyújtott pályázat elbírálása megtörtént. A Magyar Gazdaságfejlesztési Központ K-2013-ÁROP-1.A.5-2013-1104620/129 iktató számú levélben tájékoztatott, hogy az önkormányzat 21.999.575,-Ft összegű támogatásban részesült.

A beadott pályázati anyagban vállalt feladatok megvalósítása részben vásárolt szolgáltatással tervezett, melynek pályázatban jóváhagyott összértéke 10.085.000,-Ft. Tekintettel, hogy az önkormányzat, mint klasszikus ajánlatkérő a nettó 8.000.000,-Ft-os szolgáltatási közbeszerzési értékhatár esetén közbeszerzési eljárás lefolytatására köteles, ezért ezen eljárás közbeszerzési tervben történő felvétele is szükséges.

Az előterjesztés mellékletét képező módon összeállításra került Zalaszentgrót Város Önkormányzatának 2013. évre vonatkozó módosított közbeszerzési terve.

A Pénzügyi és Ügyrendi Bizottság az előterjesztést a 2013. december 17-i ülésén tárgyalja és a bizottság határozatát az elnök a képviselő-testületi ülésen ismerteti.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat**

Zalaszentgrót Város Önkormányzatának Képviselő-testülete az Államreform Operatív Program támogatási rendszerében elnyert „Szervezetfejlesztés Zalaszentgrót Város Önkormányzatánál” című, ÁROP-1.A.5-2013-2013-0057 jelű pályázatra tekintettel 2013. évi módosított közbeszerzési tervét az előterjesztés 1. számú mellékletének megfelelően jóváhagyja.

Zalaszentgrót Város Önkormányzatának Képviselő-testülete felkéri Dr. Simon Beáta jegyzőt, hogy a módosított közbeszerzési terv közzétételéről gondoskodjon.

**Határidő:** 2013. december 31.

**Felelős:** Dr. Simon Beáta jegyző

Zalaszentgrót, 2013. december 13.

|  |  |
| --- | --- |
|  | …………………………..  Baracskai József  polgármester |

A határozati javaslat a törvényességi előírásnak megfelel.

|  |  |
| --- | --- |
|  | …………………………..  Dr. Simon Beáta  jegyző |

**KÖZBESZERZÉSI TERV 2013.**

**Zalaszentgrót Város Önkormányzata**

|  |  |  |  |  |
| --- | --- | --- | --- | --- |
| **Beszerzés tárgyának megnevezése** | **Választott eljárás fajtája** | **Eljárás megindításának időpontja** | **Szerződés időbeli hatálya** | **Bruttó becsült érték (Ft)** |
| **ÁRUBESZERZÉS** | | | | |
|  |  |  |  |  |
| ***Összesen:*** | | | | **0** |
| **SZOLGÁLTATÁS MEGRENDELÉSE** | | | | |
| TÁMOP-3.1.12/2-2012-0098 Óvoda fejlesztés Zalaszentgróton: oktatás és továbbképzés | Hirdetmény közzététele nélkül indított nemzeti eljárás | 2013. május 18. | 2013. június – 2013. december | 12.264.000 |
| ÁROP-1.A.5-2013 Rendezvényszervezés | Hirdetmény közzététele nélkül indított nemzeti eljárás | 2013. december 12. | 2013. december 25.-2014. január 15. | 10.085.000 |
| ***Összesen:* 22.349.000** | | | | |
| **ÉPÍTÉSI BERUHÁZÁS** | | | | |
|  |  |  |  |  |
|  |  |  |  |  |
|  |  |  |  |  |
| ***Összesen:*** | | | | **0** |
| **ÉPÍTÉSI KONCESSZIÓ** | | | | |
| ***Összesen:*** | | | | **0** |
| **SZOLGÁLTATÁSI KONCESSZIÓ** | | | | |
| ***Összesen:*** | | | | **0** |