Szám: 220-21/2013. 7. sz. napirendi pont anyaga

**Előterjesztés**

Zalaszentgrót Városi Önkormányzat Képviselő-testületének

2013. december 19-i ülésére

**Tárgy:** Az egyes szociális ellátási formák szabályozásáról szóló, valamint a gyermekvédelem helyi rendszeréről szóló önkormányzati rendeletek módosítása

**Tisztelt Képviselő-testület!**

Az önkormányzati segély kialakításával összefüggő törvénymódosításokról szóló 2013. évi LXXV. törvény alapján 2014. január 1. napjával hatályba lép az önkormányzati segélyre vonatkozó szabályozás.

Ezzel egyidejűleg hatályukat vesztik a szociális igazgatásról és szociális ellátásokról szóló 1993. évi III. törvény (a továbbiakban: Sztv.) átmeneti és temetési segélyre vonatkozó, illetve a gyermekek védelméről és a gyámügyi igazgatásról szóló 1997. évi XXXI. törvény (Gyvt.) rendkívüli gyermekvédelmi támogatásra vonatkozó rendelkezései.

A törvénymódosítás indokolása szerint „az ellátórendszer átláthatóbbá tétele, valamint az ügyfelek adminisztrációs terheinek csökkentése érdekében javasolt az egyaránt válsághelyzetek kezelésére szolgáló átmeneti segély, temetési segély és rendkívüli gyermekvédelmi támogatás összevonása egy ún. „önkormányzati segéllyé”.

Az Sztv. 132. § (4) bekezdés g) pontja felhatalmazást ad a települési önkormányzat számára, hogy rendeletben szabályozza az önkormányzati segély megállapításának, kifizetésének, folyósításának, valamint felhasználása ellenőrzésének szabályait. A települési önkormányzatnak legkésőbb 2013. december 31-éig kell megalkotnia az önkormányzati segély szabályozását tartalmazó rendeletét.

A javaslatban az önkormányzati segély megállapítására vonatkozó önkormányzati szabályozás továbbra is kiemelten kezeli a megélhetést nehezítő élethelyzetben levőket (az egyedül élőket, a tartós beteg vagy fogyatékos személyt ellátó családokat és a gyermeküket egyedül nevelő szülőket) és a temetéséről gondoskodó személyeket.

Az új szabályozás az önkormányzati segély tekintetében:

- kimondja, hogy a képviselő-testület a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére nyújt önkormányzati segélyt, elsősorban azon személyek részére, akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező, nem várt többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez kapcsolódó kiadások – vagy a gyermek hátrányos helyzete miatt anyagi segítségre szorulnak,

- bevezeti az egységes jövedelmi értékhatárt, ami azt jelenti, hogy az ellátás megállapításánál figyelembe vehető, egy főre számított havi családi jövedelemhatár önkormányzati rendeletben szabályozott mértéke az öregségi nyugdíj mindenkori legkisebb összegének 130%-ánál (jelenleg 37 050 forintnál) nem lehet alacsonyabb,

- folyósítható meghatározott időszakra havi rendszerességgel vagy adható eseti jelleggel,

- az elhunyt személy eltemettetésének költségeihez való hozzájárulásként is megállapítható, melynek összege nem lehet kevesebb a helyben szokásos legolcsóbb temetés költségének 10%-ánál, de elérheti annak teljes összegét, ha a temetési költségek viselése a kérelmező vagy családja létfenntartását veszélyezteti.

- kimondja, hogy hivatalból is megállapítható

- a mielőbbi segítségnyújtás érdekében a hatósági eljárásokra általánosan irányadó 30 napos ügyintézési határidőt 15 napra csökkenti.

Az önkormányzati segély kialakításával a támogatás iránti kérelem elbírálására jogosult döntéshozó kijelölése is szükséges a hatáskör átruházásával. A korábbi gyakorlatnak megfelelően, valamint a 15 napos ügyintézési határidőre tekintettel az önkormányzati segély iránti kérelem elbírálására a hatáskör gyakorlását azonnali elbírálást igénylő esetekben a polgármesterre, a nem rendkívül sürgős esetekben a Szociális Bizottságra célszerű ruházni. Ez utóbbi esetben azonban fokozottan kell figyelembe venni, hogy a 15 napos határidő letelte utáni első ülésen, legkésőbb azonban két hónapon belül határozni kell.

-2-

További változás, hogy 2014. január 1-jétől a méltányossági közgyógyellátásra való jogosultság megállapítását vagy elutasítását, a kérelem érdemi vizsgálat nélküli elutasítását, a háziorvosi igazolás egészségbiztosítási szervhez történő továbbítását, a jogosultság kezdő időpontjáról és a gyógyszerkeretről történő döntéshozatalt a jegyző hatásköréből a Képviselő-testület hatáskörébe utalja az Sztv.

A méltányossági közgyógyellátással kapcsolatos döntések meghozatalára az Sztv. 8 napos ügyintézési határidőt fogalmaz meg, ezért ebben az esetben is célszerű a hatáskör gyakorlását a polgármesterre ruházni.

Mindezek mellett – mivel az önkormányzati segély esetében központilag előírt formanyomtatvány nem került meghatározásra – az új ellátásra vonatkozóan új formátumú nyomtatvány kidolgozása is szükségessé vált.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt Képviselő-testületet:

A rendelettervezet jelentősnek ítélt hatásai:

A társadalmi és gazdasági hatásvizsgálat kapcsán megállapítható, hogy a rendelettervezet módosítása igazodik a központi jogszabályokhoz. Az adminisztratív terhek a rendelet módosítását követően nem változnak. A rendelet módosítása környezeti és egészségi hatással nem jár.

A rendelet megalkotásának szükségessége, a jogalkotás elmaradásának várható következményei:

A jogalkotásról szóló 2010. évi CXXX. törvény 3. §-ában megfogalmazott ellentétes és párhuzamos szabályozási tilalom feltétlenül szükségessé teszi a helyi rendeleti szabályozás központi jogszabályokhoz való igazítását, ugyanis ennek elmaradása esetén a helyi rendelet szövegezése és a központi jogszabály közti összhang hiánya okán törvénysértő állapot keletkezne.

A rendelet alkalmazásához szükséges személyi, szervezeti, tárgyi és pénzügyi feltételek:

Az új szabályok alkalmazásához, végrehajtásához nem szükségesek újabb munkaszervezési és pénzügyi intézkedések, a végrehajtáshoz szükséges feltételek személyi, szervezeti, tárgyi feltételek adottak. A pénzügyi feltételek rendelkezésre állnak.

-3-

Összességében megállapítható, hogy a rendelet megalkotása nem keletkeztet többletfeltételeket a korábbiakhoz képest.

A Pénzügyi és Ügyrendi Bizottság az előterjesztést a 2013. december 17-i ülésén tárgyalja, a bizottság véleményét az elnök szóban terjeszti elő.

A Szociális Bizottság az előterjesztést a 2013. december 19-i ülésén tárgyalja, a bizottság véleményét az elnök szóban terjeszti elő.

A fentiek alapján javaslom az egyes szociális ellátási formák szabályozásáról szóló 9/2013. (III. 28) önkormányzati rendelet, valamint a gyermekvédelem helyi rendszeréről szóló 4/1998. (V. 01.) számú önkormányzati rendelet módosítását.

Kérem a tisztelt Képviselő-testületet, hogy az előterjesztést szíveskedjen megtárgyalni, és a módosító rendelet-tervezetet az I. számú melléklet szerinti tartalommal elfogadni.

**Zalaszentgrót**, 2013. december 10.

**Baracskai József**

polgármester

Az előterjesztés a törvényességi előírásoknak megfelel.

**Dr. Simon Beáta**

jegyző

I. számú melléklet

**Zalaszentgrót Város Önkormányzat Képviselő-testületének**

**...../2013. (XII. 19.) rendelete**

**az egyes szociális ellátási formák szabályozásáról szóló 9/2013. (III. 28) önkormányzati rendelet, valamint**

**a gyermekvédelem helyi rendszeréről szóló 4/1998. (V. 01.) számú önkormányzati rendelet módosításáról**

Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 42. § 1. pontjában és a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján az egyes szociális ellátási formák szabályozásáról szóló 9/2013. (III. 28) önkormányzati rendeletet és a gyermekvédelem helyi rendszeréről szóló 4/1998. (V. 01.) számú önkormányzati rendelet módosításáról a következőket rendeli el.

**1. §**

(1) Az egyes szociális ellátási formák szabályozásáról szóló 9/2013. (III. 28) önkormányzati rendeletet (a továbbiakban: Rendelet) 3. § (2) bekezdése helyébe a következő rendelkezés lép:

3. §

(2) Az Sztv.-ben megállapított szociális igazgatási feladatok ellátásából adódó hatásköröket a Képviselő-testület az alábbiak szerint gyakorolja:

a) A döntést a szociális bizottságra ruházza át:

- az Sztv. 45. § (4) bekezdésében meghatározott önkormányzati segélykérelmek ügyében (kivéve a halálesethez, az elemi károk elhárításához, illetve az egyéb rendkívüli élethelyzetekhez kapcsolódó önkormányzati segélyügyek);

- „Bursa Hungarica” felsőoktatási ösztöndíjra vonatkozó kérelmek ügyében;

- Sztv. 17. § (5) bekezdés szerinti méltányossági ügyekben.

b) A döntést a polgármester hatáskörébe utalja:

- halálesethez kapcsolódó önkormányzati segély ügyekben,

- elemi károk elhárításához kapcsolódó önkormányzati segély ügyekben;

- egyéb rendkívüli élethelyzetekhez kapcsolódó önkormányzati segély ügyekben;

- méltányossági ápolási díj ügyekben;

- méltányossági közgyógyellátási ügyekben.

**2. §**

(1) A Rendelet 4. § (2) bekezdés a) pontjában és (3) bekezdésében szereplő "átmeneti segélyt, temetési segélyt" szövegrész helyébe az "önkormányzati segélyt" szövegrész kerül.

**3. §**

(1) A Rendelet 9. §-a helyébe "Önkormányzati segély" címmel az alábbi rendelkezések kerülnek:

9. §

(1) A Képviselő-testület által átruházott hatáskörben a polgármester, illetve a szociális bizottság az e rendeletben meghatározottak szerint nyújt önkormányzati segélyt eseti jelleggel a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő családok, illetve személyek részére elsősorban az Sztv. 45. § (4) bekezdésében meghatározott estekben.

(2) Önkormányzati segély megállapítható kérelemre és hivatalból, eseti jelleggel vagy havi rendszerességgel, pénzbeli vagy természetben nyújtott ellátásként.

(3) Természetbeni ellátásként nyújtható Erzsébet-utalvány, élelmiszer, tüzelősegély, valamint gyermekintézmények térítési díjának kifizetéséhez nyújtott támogatás.

(4) Az önkormányzati segély iránti kérelmet e rendelet 1. számú melléklete szerinti formanyomtatványon kell benyújtani. A halálesethez kapcsolódó kérelemhez csatolni kell:

a) a kérelmező nevére kiállított eredeti számlát a temetés költségeiről,

b) az elhunyt személy halotti anyakönyvi kivonatát, vagy annak fénymásolatát.

**4. §**

(1) A Rendelet 10. § (1) bekezdésében szereplő "átmeneti segélyben" szövegrész helyébe az "önkormányzati segélyben" szövegrész kerül.

**5. §**

(1) A Rendelet 10. § (3) bekezdésének helyébe az alábbi rendelkezés kerül:

10.§

(3) A készpénzben folyósított önkormányzati segély összege nem lehet kevesebb egyezer forintnál.

**6. §**

(1) A Rendelet 10. § (4) bekezdése helyébe az alábbi rendelkezés kerül:

10. §

(4) Az önkormányzati segély folyósított összege alkalmanként nem haladhatja meg az öregségi nyugdíj legkisebb összegének 70 %-át, de éves szinten sem lépheti túl a 40.000,- Ft-ot. E szabály alól kivételt jelentenek a halálesethez, az elemi károk elhárításához, illetve az egyéb rendkívüli élethelyzetekhez kapcsolódó önkormányzati segélyügyek.

**7. §**

(1) A Rendelet 10. § (5) bekezdésében szereplő "átmeneti segélyt" szövegrész helyébe az "önkormányzati segélyt" szövegrész kerül.

**8. §**

(1) A Rendelet 10. § (6) bekezdése helyébe az alábbi rendelkezés kerül:

10.§

(6) Különös méltánylást érdemlő esetben (haláleset, elemi kár, rendkívüli élethelyzet) megállapítható önkormányzati segély, ha a kérelmező családjában az egy főre jutó átlagjövedelem az öregségi nyugdíj háromszorosát nem haladja meg.

**9. §**

(1) A Rendelet 10. § (9) bekezdése helyébe az alábbi rendelkezés kerül:

10. §

(9) Nem állapítható meg önkormányzati segély annak a személynek, akinek a családja a kérelem benyújtását megelőző 60 napon belül az (1) bekezdésben meghatározott juttatásban részesült. E szabály alól kivételt jelentenek a halálesethez, az elemi károk elhárításához, illetve az egyéb rendkívüli élethelyzetekhez kapcsolódó önkormányzati segélyügyek.

**10. §**

(1) A Rendelet 11. § (1), (2), valamint (5) bekezdéseiben szereplő "átmeneti segély" szövegrész helyébe az "önkormányzati segély" szövegrész kerül.

**11. §**

(1) A Rendelet 12. §-ának "Temetési segély" szövegű címe törlésre kerül.

**12. §**

(1) A Rendelet 12. § (1) bekezdése helyébe az alábbi rendelkezés kerül:

12. §

(1) A képviselő-testület által átruházott hatáskörben a polgármester halálesethez kapcsolódó önkormányzati segélyt állapíthat meg annak, aki az elhalt személy eltemettetéséről gondoskodott, annak ellenére, hogy arra nem volt köteles, vagy tartására köteles volt ugyan, de a temetési költségek viselése a saját illetve a családja létfenntartását veszélyezteti. A segély iránti kérelmet a haláleset napját követő 40 napon belül lehet a Hivatalnál benyújtani. A határidő elmulasztása jogvesztő.

**13. §**

(1) A Rendelet 12. § (2) bekezdésében szereplő "temetési segélyben" szövegrész helyébe a "önkormányzati segélyben" szövegrész kerül.

**14. §**

(1) A Rendelet 12. § (3) bekezdése helyébe az alábbi rendelkezés kerül:

12. §

(3) Nem állapítható meg önkormányzati segély, ha a kérelmező és az elhunyt személy között tartási, életjáradéki vagy öröklési szerződés állt fenn.

**15. §**

(1) A Rendelet 12. § (4)-(5) bekezdéseiben szereplő "temetési segély" szövegrész helyébe az "önkormányzati segély" szövegrész kerül.

**16. §**

(1) A Rendelet 12. § (6) bekezdése hatályát veszti.

**17. §**

(1) A Rendelet 13. § (1) bekezdése helyébe az alábbi rendelkezés kerül:

13. §

(1) A képviselő-testület által átruházott hatáskörben a polgármester méltányosságból közgyógyellátási jogosultságot állapíthat meg annak a szociálisan rászorult személynek, akinek:

a) Családjában az egy főre jutó jövedelem nem haladja meg az öregségi nyugdíj legkisebb összegének 150 %-át, egyedül élő esetében két és félszeresét és a havi rendszeres gyógyító ellátás meghaladja az öregségi nyugdíj legkisebb összegének 10 %-át, illetve gyógyászati segédeszköz, protetikai és fogszabályzó eszköz költsége esetenként meghaladja a 30.000.-Ft-ot.

b) Rendkívül indokolt esetben közgyógyellátásra való jogosultság állapítható meg annak a személynek, akinek a családjában az egy főre jutó havi jövedelem az (1) bekezdésében meghatározott jövedelemhatárnál magasabb, de nem haladja meg az öregségi nyugdíjminimum két és félszeresét, egyedül álló esetén a nyugdíjminimum háromszorosát, és a havi rendszeres gyógyszer költsége az öregségi nyugdíj mindenkori legkisebb összegének 25 %-át meghaladja és ezt a költséget létfenntartása veszélyeztetése nélkül nem képes viselni.

**18. §**

(1) A Rendelet 22. § (1) bekezdése helyébe az alábbi rendelkezés kerül:

22. §

(1) A megállapított pénzbeli ellátásokat - az egyedi határozat alapján - a Hivatal az alábbiak szerint folyósítja az ügyfél által megjelölt bankszámlára vagy a határozatban szereplő időpontban a Hivatal házipénztárában:

- önkormányzati segélyek esetében a megállapítást követő 30 napon belül,

- foglalkoztatás helyettesítő támogatás, aktív korúak rendszeres szociális segélye, normatív lakásfenntartási támogatás, valamint ápolási díj esetében a tárgyhót követő hónap 5. napjáig.

**19. §**

(1) A Rendelet 24. § (2) bekezdése helyébe az alábbi rendelkezés kerül:

24. §

(2) Nem vonatkozik az (1) bekezdésben meghatározott korlátozás a halálesethez kapcsolódó önkormányzati segély igénybe vételére, ha azt hozzátartozó eltemettetéséhez kérték.

**20. §**

(1) A Rendelet 24. § (4) bekezdése helyébe az alábbi rendelkezés kerül:

24. §

(4) Önkormányzati segély 60 napon belül ugyanazon családban élő személyek részére - az igénylő személyétől függetlenül - csak egy alkalommal állapítható meg. E szabály alól kivételt jelentenek a halálesethez, az elemi károk elhárításához, illetve az egyéb rendkívüli élethelyzetekhez kapcsolódó önkormányzati segélyügyek.

**21. §**

(1) A Rendelet 1. számú melléklete helyébe e rendelet 1. számú melléklete lép.

(2) A Rendelet 2. számú melléklete hatályát veszti.

**22. §**

(1) A gyermekvédelem helyi rendszeréről szóló 4/1998. (V. 01.) számú önkormányzati rendelet (a továbbiakba: Gyv. Rendelet) 3. § (1) bekezdés a) pontjában szereplő "rendkívüli gyermekvédelmi támogatás" szövegrész hatályát veszti.

**23. §**

(1) A Gyv. Rendelet "A rendkívüli gyermekvédelmi támogatás" című 8. §-a hatályát veszti.

**Záró rendelkezések**

**24. §**

(1) E rendelet 2014. január 1. napján lép hatályba, és a hatálybalépését követő napon hatályát veszti.

**Baracskai József**  **Dr. Simon Beáta**

polgármester jegyző

A rendelet 2013. december ...... napján kihirdetésre került.

**Dr. Simon Beáta**

jegyző

1. melléklet a /2013. (XII. ) egyes szociális ellátási formák szabályozásáról szóló önkormányzati rendelet, valamint a gyermekvédelem helyi rendszeréről szóló önkormányzati rendelet módosításáról

***Zalaszentgróti Közös Önkormányzati Hivatal***

***8790 Zalaszentgrót Dózsa Gy. u. 1. Tel.: 83/562-960***

**Kérelem**

**ÖNKORMÁNYZATI SEGÉLY megállapításához**

# Kérelmező adatai

Név és leánykori név :

Születési hely és idő:

Anyja neve:

Családi állapota:

hajadon nőtlen házas özvegy elvált

Lakóhely:

Tartózkodási hely:

Telefon szám:

TAJ szám:

# JÖVEDELEMNYILATKOZAT

## Összesen

# Közeli hozzátartozók jövedelme

**kérelmező**

**Jövedelem** **típusa**

Munkaviszonyból, munkavégzésre irányuló egyéb

jogviszonyból származó jövedelem és táppénz

Társas és egyéni vállalkozásból származó jövedelem

Ingatlan, ingó vagyontárgyak értékesítéséből, vagyon jog átruházásából származó jövedelem

Nyugellátás, baleseti nyugellátás, egyéb nyugdíjszerű ellátások

Gyermekek ellátásához, gondozásához kapcsolódó ellátások (családi pótlék, tartásdíj stb.)

Önkormányzati támogatások (rendsz. szoc. seg., jöv. pótló támogatás, kiegészítő családi pótl. stb.)

Munkaügyi szervek által folyósított pénzbeli ellátások pl. munkanélküli járadék stb.

Egyéb (ösztöndíj, értékpapírból származó jövedelem, albérleti díj stb.)

# Összes nettó jövedelem

**Ft**

**Egy főre jutó családi nettó jövedelem** ( A hivatal tölti ki )

# Együttélő családtagok

Foglalkozás

Rokoni kapcsolat

Születési idő:

Név:

1.

2.

3.

4.

5.

6.

Kérelem indoka:

……………………………...………………..……………………………………………..……

…………………………………………………….……………………………………………..

………………………………………….…………….……………………………….…………

…………………………...………………………………………………………...…….………

………………………………………….…………….……………………………….…………

…………………………...………………………………………………………...…….………

Amennyiben a segélyt elhunyt hozzátartozó eltemettetéséhez kéri:

Az eltemetett hozzátartozó neve: ………………………………………………………….…..

Rokoni kapcsolat: ……………………………………………………………………….…….

A haláleset helye, időpontja:………………………………………………..…………………..

Halotti anyakönyvi folyószám:…………………………………………………………………

A temetés költségei: ……………………………………………………………………………

Az elhunyttal volt-e tartási, életjáradéki, öröklési szerződés: igen - nem

A kérelemhez csatolom a temetési számla eredeti példányát és a halotti anyakönyvi kivonat másolatát.

Egyben nyilatkozom arról, hogy más Önkormányzattól – az elhunyt után – nem részesültem temetési segélyben és a hadigondozásról szóló 1994. évi XLV tv. alapján temetési hozzájárulásban.

***Vagyonnyilatkozat***

***I. A kérelmező személyi adatai***

Név (Születési név): ……………………………………………………………………………...

TAJ szám…………………………………

***II. A kérelmező és a vele együttélő közeli hozzátartozójának vagyona***

***A. Ingatlanok***

1. Lakástulajdon és lakótelek-tulajdon (vagy állandó, illetve tartós használat): címe: ................. város/község ................... út/utca.................... hsz. alapterülete: ........... m2, tulajdoni hányad: ..........................., a szerzés ideje: ................ év Becsült forgalmi érték:\* .......................................... Ft

Haszonélvezeti joggal terhelt: igen nem (a megfelelő aláhúzandó)

2. Üdülőtulajdon és üdülőtelek-tulajdon (vagy állandó, illetve tartós használat): címe: ....................... város/község .................................. út/utca .................... hsz. alapterülete: ........... m2, tulajdoni hányad: ...................., a szerzés ideje: ................ év Becsült forgalmi érték:\* ..................................... Ft

3. Egyéb, nem lakás céljára szolgáló épület-(épületrész-)tulajdon (vagy állandó használat): megnevezése (zártkerti építmény, műhely, üzlet, műterem, rendelő, garázs stb.): ............................ címe: ...................................... város/község........................... út/utca .................... hsz. alapterülete: ........... m2, tulajdoni hányad: ................., a szerzés ideje: ................ év Becsült forgalmi érték:\* .................................... Ft

4. Termőföldtulajdon (vagy állandó használat): megnevezése: .......................... címe: ........................................ város/község .............................. út/utca .............. hsz. alapterülete: ........... m2, tulajdoni hányad: ...................., a szerzés ideje: ................ év Becsült forgalmi érték:\* ................................. Ft

***II. Egyéb vagyontárgyak***

Gépjármű: '

*a)* személygépkocsi: ......................................... típus .................. rendszám

a szerzés ideje: .................................................. Becsült forgalmi érték:\*\* .......................................... Ft

*b)* tehergépjármű, autóbusz: .............................. típus .................. rendszám

a szerzés ideje: .................................................. Becsült forgalmi érték:\*\* .......................................... Ft

Büntetőjogi felelősségem tudatában kijelentem, hogy a fenti adatok a valóságnak megfelelnek és tudomásul veszem, hogy azok valódisága a szociális igazgatásról és szociális ellátásokról szóló

1993. évi III. törvény alapján az NAV-nál ellenőrizhető.

Hozzájárulok, hogy saját és családom személyes adatait a szociális hatáskör gyakorlója a jogosultság megállapítása és teljesítése céjából kezelje.

Zalaszentgrót, \_\_\_\_\_\_\_ év \_\_\_\_\_\_\_\_\_\_\_\_\_\_\_\_ hó \_\_\_\_ nap

……………………………………

Kérelmező

A kérelemhez mellékelni kell a család jövedelmeiről szóló összes igazolást.

A jövedelmi viszonyokra vonatkozó igazolások esetén:

* a havonta rendszeresen mérhető jövedelmeknél a kérelem benyújtását megelőző három hónap egy hónapra eső átlagát,
* egyéb jövedelmeknél a kérelem benyújtását megelőző 12 hónap átlagkeresetét ( pl. adóbevallás ) kell figyelembe venni.